Diari Oficial de la Generalitat Valenciana


Sumari del DOGV 8262, del 27-03-2018 (2018/3084)

Extracte de l'Ordre 1/2018, de 21 de març, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores i la convocatòria per a l'any 2018 de subvencions destinades a entitats socials per a realitzar activitats de coneixement i propostes metodològiques per a l'anàlisi dels riscos i vulnerabilitats en els processos de gestió pública en el marc d'un sistema d'alertes preventiu de la corrupció, el frau i les males pràctiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8262

Data del DOGV
:   27-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3084


Data del document
:   21-03-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * administració pública
    * corrupció
    * frau
    * legislació

Extracte de l'Ordre 1/2018, de 21 de març, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores i la convocatòria per a l'any 2018 de subvencions destinades a entitats socials per a realitzar activitats de coneixement i propostes metodològiques per a l'anàlisi dels riscos i vulnerabilitats en els processos de gestió pública en el marc d'un sistema d'alertes preventiu de la corrupció, el frau i les males pràctiques. [2018/3084]  
  
  
BDNS (identif.): 391179  
  
Primer. Beneficiaris  
Podran obtindre la condició d'entitat beneficiària d'aquests subvencions les entitats sense ànim de lucre, preferiblement aquelles que entre els seus fins perseguisquen la transparència i la lluita contra la corrupció per qualsevol mitjà, i l'objecte de les quals desenvolupe activitats en matèria de bones pràctiques, mesures anticorrupció i antifrau i altres assimilables, relacionades clarament amb la missió definida en els seus fins.  
  
Segon. Objecte  
Aquesta ordre estableix les bases reguladores i el règim jurídic per a la concessió de les subvencions, en règim de concurrència competitiva, que tenen per objecte la realització d'activitats de coneixement i propostes metodològiques per a l'anàlisi dels riscos i vulnerabilitats en els processos de gestió publica en el marc d'un sistema d'alertes preventiu de la corrupció, el frau i les males pràctiques. El finançament es realitza amb càrrec al pressupost de la conselleria amb competències en inspecció de serveis.  
  
Tercer. Bases reguladores  
Ordre 1/2018, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores, i la convocatòria per a l'any 2018 de subvencions destinades a entitats socials per a realitzar activitats de coneixement i propostes metodològiques per a l'anàlisi dels riscos i vulnerabilitats en els processos de gestió pública en el marc d'un sistema d'alertes preventiu de la corrupció, el frau i les males pràctiques.  
  
  
Quart. Quantia  
La quantia de l'import global màxim destinat a finançar aquests subvencions ascendix a 60.000 euros (seixanta mil euros) amb càrrec al capítol IV, línia de subvenció S831000 del programa 49.34.02.555.96, d'Atenció al ciutadà, qualitat i inspecció de serveis, del pressupost de la Generalitat per a 2018.  
L'objecte és la realització d'activitats de coneixement i propostes metodològiques per a l'anàlisi dels riscos i vulnerabilitats en els processos de gestió publica en el marc d'un sistema d'alertes preventiu de la corrupció, el frau i les males pràctiques. Se subvencionaran els següents tipus d'activitats:  
Tipus I . Activitats relatives a fi d'aquesta subvenció diferents de les tecnològiques les detallades en la base novena.  
Tipus II. Activitats relatives a l'ús i aplicació de tecnologia en les matèries objecte d'aquesta subvenció les detallades en la base novena.  
  
Les entitats sol·licitants poden triar entre les activitats de tipus I o les de tipus II. No obstant això, podran presentar sol·licituds de subvenció per a ambdós tipologies d'activitats de manera diferenciada. En aquest cas, es presentarà una sol·licitud per tipus que s'acompanyarà d'unes memòries explicatives per tipus d'activitat d'acord amb la base novena.  
  
Cinqué. Termini de presentació de sol·licituds  
El termini de presentació de sol·licituds serà de 15 dies a comptar des de l'endemà de la publicació de la present ordre en el Diari Oficial de la Generalitat Valenciana. L'incompliment del termini determina la inadmissió de la sol·licitud.  
  
Sisé. Altres dades  
La presentació de sol·licituds i la documentació annexa per a l'obtenció de les ajudes regulades en la present convocatòria es farà de manera telemàtica.  
  
La sol·licitud haurà d'acompanyar-se en tot cas de:  
a) Memòries explicatives de les característiques substancials de l'entitat sol·licitant i del projecte a desenvolupar així com de les despeses per als que se sol·licita subvenció organitzat en annexos de la manera següent:  
Annex I. Memòria explicativa de l'entitat, amb les característiques substancials sobre aquesta que es detallen en la base tretzena separant aquests d'altres addicionals que l'entitat sol·licitant posseïsca.  
Annex II. Memòria explicativa del projecte a desenvolupar i de les despeses per als que se sol·licita subvenció atenent a allò que s'ha ordenat en la base sèptima i octava.  
La memòria explicativa tindrà com a màxim 70 pàgines i s'ajustarà a la tipologia d'activitat seleccionada havent d'incloure totes i cada una de les propostes per activitat detallades en la base sèptima, diferenciant amb claredat entre elles.  
Es podran aportar separadament, dins de l'activitat seleccionada, actuacions addicionals que suposen una millora del projecte.  
S'omplirà un únic annex II per a totes les despeses sol·licitades referides als aspectes tècnics per cada tipologia d'activitat, detallant el tipus de despesa i justificant la seua necessitat.  
b) Memòria amb documentació sobre el sol·licitant.  
  
D'acord amb l'article 171 de la Llei 1/2015 de 6 de febrer, d'hisenda pública, del sector públic instrumental i de subvencions es podran realitzar un abonament a compte; el dit abonament podrà suposar la realització un pagament fraccionat que respondrà al ritme d'execució de les accions subvencionades, abonant-se per quantia equivalent a la justificació presentada, i sempre que la naturalesa i característiques de les accions permeta el dit fraccionament als efectes del seu pagament. En tot cas, haurà d'existir una coherència entre l'abonament i el ritme d'execució de les accions subvencionades.  
  
València, 21 de març de 2018.- El conseller de Transparència, Responsabilitat Social, Participació i Cooperació: Manuel Alcaraz Ramos.